《次韵酬用之见和》
宋代·舒岳祥

秋晚如春早，晨昏海气蒙。
霜嗥呼偶鹿，雨哑破昏钟。
知命休行险，吟诗不怨穷。
吾侪天所赐，出入戴青松。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。